**DĖL LEIDIMO KIRSTI IR GENĖTI SAUGOTINUS ŽELDINIUS**

2024 m. balandžio 2 d. Nr. MV-165

Rokiškis

Vadovaudamasis Lietuvos Respublikos želdynų įstatymo 5 straipsnio 2 dalies 10 punktu, Lietuvos Respublikos vietos savivaldos įstatymo 3 straipsnio 3 dalimi, 6 straipsnio 26 punktu, 25 straipsnio 5 dalimi, Rokiškio rajono savivaldybės tarybos 2023 m. gegužės 25 d. sprendimu Nr. TS-167 patvirtintų Rokiškio rajono savivaldybės želdynų ir želdinių apsaugos taisyklių 37 punktu, 40.3. ir 40.7. papunkčiais, atsižvelgdamas į Rokiškio rajono savivaldybės administracijos Kamajų seniūnijos pateiktą informaciją:

1. L e i d ž i u:

1.1. kirsti stiebo ir šaknų puvinio pažeistus, pradėjusius džiūti, augančius kapinėse ir ardančius kapinių statinius, keliančius grėsmę gyventojams ir jų turtui bei užvirsti ant kelio uosius – 9 vnt. (22,31; 27,07; 23,24; 27,38; 38,21; 29,61; 30,89; 30,57; 42,03 cm skersmens) nesuformuotame žemės sklype Rokiškio r. sav. Kamajų sen., Varlių kaimo kapinių teritorijoje koordinatėse LKS-94: X: 6192232, Y: 597094;

1.2. kirsti stiebo ir šaknų puvinio pažeistą, pradėjusią džiūti, keliančią grėsmę gyventojams ir jų turtui bei užvirsti ant kelio vieną liepos kamieną iš dviejų, kuris yra 60,50 cm skersmens, nesuformuotame žemės sklype Rokiškio r. sav. Kamajų sen., Duokiškio mstl., šalia Bedugnio gatvės pastato Nr. 16 ir Bedugnio gatvės važiuojamosios dalies koordinatėse LKS-94: X: 6179636, Y: 595656.

1.3. genėti liepas – 21 vnt., kurios neteisingai išaugę ir užgožia šalia augančius želdinius nesuformuotame žemės sklype Rokiškio r. sav. Kamajų sen., Duokiškio mstl., šalia Mokyklos gatvės esančiame parke koordinatėse LKS-94: X: 6179558, Y: 595777.

2. N u s t a t a u, kad kertamų ir genimų saugotinų želdinių atkuriamosios vertės kompensacija neskaičiuojama.

3. N u s t a t a u, kad leidimas įsigalioja ne anksčiau kaip po 20 darbo dienų, skaičiuojant nuo potvarkio priėmimo datos.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas